Corsaren, 1842-01-14
Skizzer. I. Hr. Haabet. II. Jagtglæde. Tilbageblik paa Aaret 1841. 1) à la "Dagen". Næ, hvor det er guddommeligt, beundringsværdigt! Det maa jeg rigtignok tilstaae, at Aaret 1841 tilligemed 1810, i hvilke vi have havt den Lykke at blive regjerede af Kong Christian den 8de (der allernaadigst skjænker mig 2000 Rbd. om Aaret), ere nogle af de betydningsfuldeste i Danmarks Historie. Saadan ved Nytaarstid, naar man har faaet sin Gage udbetalt og desuden en lille Erstatning for det ophørte Gratiale (thi Gratialevæsenet er jo nu - lovet være Regjeringens Viisdom - ophævet), saa er man saa glad, og, naar man saa seer tilbage paa det gamle Aar, opdager man først tilfulde dets mageløse Herlighed og alle liberale oprørske Slynglers forbandede Løgn: at det egentlig staaer slet til her, hvilket er den største og uhumskeste Løgnagtighed, som noget Menneske kunde brække af sig. Gud velsigne vort elskede Danmark og vort allerhøistelstede allernaadigste Kongehuus! 2) á la "Berlingske". Jeg er en dygtig Regnemester og en stor Statsoeconom, det opdager jeg først og fremmest paa hverSide af det gamle Aar. Det staaer der med rene og tydelige Ord; jeg har selv sagt det. Finantsernes Overballance er meget stor, større end man skulde troe. Naar man blot for Fremtiden ikke giver for meget ud, naar man med en viis Sparsommelighed forener et klogt Regnskabsvæsen, naar man lader Normalreglementet saasnart som muligt træde i Kraft, kort sagt: naar man lader Jndtægtsposterne overstige Udgiftsposterne, saa kunne vi aldrig komme i Underballance. Det er det, jeg altid uden Frygt og uden Tilbageholdenhed har raabt paa. Jeg har med den største Frimodighed sagt, at vor Regjering bør være viis og sparsommelig; men jeg priser min Gud og skatter mit Fødeland lykkeligt over, at jeg aldrig har følt mig foranlediget til at sige, at vor Regjering mangler disse Dyder. J Sandhed, der viser sig en mageløs Fremgang til det Bedre hos os fremfor hos andre Nationer. Medens Norge, som forhen beviist, om 2109 Aar og 4 Dage ikke vil bestaae af Andet end lutter Forbrydere, America ikke af Andet end fallerede Banker, Frankrig ikke af Andet end Pairsrets-Processer, England ikke af Andet end ubrugeligt Bomuldstøi, vil Danmark til den Tid overgaae alle Lande paa Jorden ved Mængden af de Goder, som daglig tiltage hos os. Jeg skylder dog Sandheden og Censor at tilstaae, at Rusland, Østerrig og Preussen rimeligviis ville udvikle sig i samme Progression. Gud velsigne Danmark og holde sin Haaad naadig over Rusland, Østerrig og Preussen. Amen! 3) á la "Adresseavisen". Danske Mænd, Medborgere og Medborgerinder!, Ædle, følende Christne! Lader os i vore Hjerters Eenfoldighed takke Gud for alle de Gaver, vi i det forløbne Aar 1811 allerunderdanigst have modtaget af Hs. M. vor allernaadigste Konges allerhøieste Haand. Der er nu først Kjøbenhavns Communalanordning, den store kongelige Gave, som allernaadigst og allerlandsfaderligst skjænkedes Hovedstaden Nytaarsdag 1840. Den hører rigtignok, strengt taget, ikke til Gaverne for 1841; men en saadan Gave kan ikke erindres for ofte. Vi nævne den derfor endog endnu engang: Takket og priset være vor elskede Monark for Kjøbenhavns Communalanordning af 1ste Januar 1840! O. allene dette var nok til at vise, hvilket lykkeligt Aar 1841 var. Men vi have modtaget endnu flere Gaver! Kongen har ikke sparet sin egen Søn, men skjænket ham os. Hs. kgl. Høihed Kronprindsen har maattet arbeide som Præses i den store Militaircommission i Odense uafbrudt i hele 1 1/2 Aar - hvilket Arbeide kun afbrodes af, at Han naadigst til hele Folkets Glæde formælede sig - og næppe befriet fra nævnte Arbeide har han maattet tage Plads i Admiralitetet, med Forpligtelse til deri at have Sæde og Stemme. Gud give vor Kronprinds alt det af Salomons Viisdom, som han endnu maatte mangle! Videre har Hs. Majestæt skjænket sin troe Hovedstad Klokker- og Gravertjenestens Besættelse ved Frue og Trinitatis Kirke. Og endelig have vi modtaget den Anordning, som befaler Postmestrene at bære Uniformer. - Danske! lægger Mærke hertil og lærer heraf, hvor falsk og snedig Liberalisterne (ptyl) handle og tale. Til Bespiisningsanstalten har jeg Nytaarsdag i Anledning af det forsvundne Aar modtaget 4 A. Gud velsigne den skjulte Velgjører! 4) á la "Kjøbenhavnsposten" i Forening med Hr. Justitsraad Reiersen m. Fl.